
వరుణ్తేజ్ కథానాయకుడిగా శ్రీను వైట్ల దర్శకత్వం వహిస్తోన్న చిత్రం ‘మిస్టర్’. లావణ్యా త్రిపాఠి, హెబ్బా పటేల్ నాయికలుగా నటిస్తున్నారు. లక్ష్మీ నరసింహ ప్రొడక్షన్స్ పతాకంపై నల్లమలుపు శ్రీనివాస్, ఠాగూర్ మధు సంయుక్తంగా నిర్మిస్తున్నారు. ఏప్రిల్ 14న చిత్రాన్ని విడుదల చేయాలని సంకల్పించారు. ఈ విషయాన్ని దర్శకుడు శ్రీను వైట్ల తెలియజేస్తూ ‘‘రెండు పాటలు మినహా చిత్రీకరణ పూర్తయింది. రీ-రికార్డింగ్ ముగింపు దశలో ఉంది. ఒక దర్శకుడిగా ‘మిస్టర్’ లాంటి కథ కోసం చాలా రోజులుగా ఎదురుచూస్తున్నా. ఎందుకంటే ఇది మంచి ఎమోషన్స్, హిలేరియస్ ఎంటర్టైనింగ్, మ్యూజిక్, విజువల్స్కు బాగా స్కోప్ ఉన్న కథ. ఔట్పుట్తో చాలా హ్యాపీగా ఉన్నా. ట్రెవెల్ ఫిల్మ్లా ఉంటుంది. స్పెయిన్లోని అద్భుతమైన లొకేషన్లలో, ఇండియాలో చిక్మంగళూర్, చాళక్కుడి, ఊటీ, హైదరాబాద్ ప్రాంతాల్లో చిత్రీకరణ జరిపాం. మిక్కీ జె. మేయర్ స్వరాలు కూర్చిన ఆరు పాటలు బాగా వచ్చాయి. అలాగే నమ్మశక్యంకానంత చక్కని నేపథ్య సంగీతాన్నిచ్చాడు. అతనితో మొదటిసారి పనిచేశాను’’ అన్నారు. ప్రిన్స్, నాజర్, మురళీశర్మ, తనికెళ్ల భరణి, చంద్రమోహన్, రఘుబాబు, ఆనంద్, పృథ్వీ, శ్రీనివాస్ రెడ్డి, నాగినీడు, హరీశ్ ఉత్తమన్, నికితన ధీర్, షఫీ, ఈశ్వరీరావు, సురేఖావాణి, సత్యకృష్ణ, తేజస్విని తారాగణమైన ఈ చిత్రానికి కథ: గోపీమోహన్, మాటలు: శ్రీధర్ సీపాన, పాటలు: కె.కె., రామజోగయ్యశాసి్త్ర, ఛాయాగ్రహణం: కె.వి. గుహన్, కూర్పు: ఎం.ఆర్. వర్మ.

varuntej kathaanaayakudigaa srinu vaitla darsakatvam vahistonna chitram ‘mister’. lavanya tripaati, hebba patel naayikalugaa natistunnaaru. lakshmi narasimha productions pataakampai nallamalupu srinivas, tagur madhu samyuktamgaa nirmistunnaaru. epril 14na chitraanni vidudala cheyalani sankalpinchaaru. ee vishayaanni darsakudu srinu vaitla teliyajestu ‘‘rendu paatalu minaha chitreekarana poortayindi. ree-recording mugimpu dasalo undi. oka darsakudigaa ‘mister’ lanti katha kosam chala rojulugaa eduruchustunna. endukante idhi manchi emotions, hilarius entertining, music, vijuvalsku baga scope unna katha. outputto chala happiga unna. trevel filmla untundi. spainloni adbhutamaina lokeshanlalo, indialo chikmangalur, chalakkudi, ooti, hyderabad praantaallo chitreekarana jaripam. mikki je. meyar swaraalu kuurchina aaru paatalu baga vachayi. alaage nammasakyankaananta chakkani nepathya sangeetaannichaadu. athanitho modatisaari panichesaanu’’ annaru. prins, najar, muralisarma, tanikella bharani, chandramohan, raghubabu, anand, pruthvee, srinivas reddi, nagineedu, hareesh uttaman, nikitana dheer, shafi, eshwareerao, surekhavani, satyakrishna, tejaswini taaraaganamaina ee chitraaniki katha: gopimohan, maatalu: shreedhar seepaana, paatalu: ke.ke., ramajogayyasastra, chayagrahanam: ke.vi. guhan, kuurpu: em.ar. varma.